stanford-oval/wikipedia huggingface dataset:
פרי לונדון
מבחר ממאמריו

London. P., 1959, Effect of differential instructions and anxiety level on discrimination learning. Journal of Genetic Psychology, 95(2), 283-292
London. P., & Bryan. J., 1960, Theory and research on the clinical use of the Archimedes spiral. Journal of General Psychology, 62(1), 113-125
Rosenhan, D, & P. London, 1963, Hypnosis: Expectation, susceptibility, and performance. Journal of Abnormal and Social Psychology, 66(1), 77-81
Cooper, L.M. & London, P., 1966, Sex and hypnotic susceptibility in children. International Journal of Clinical and Experimental Hypnosis, 14(1), 55-60
London. P., & R. Bower, 1968, Altruism, Extraversion and Mental Illness. The Journal of Social Psychology, 76(1), 19-30
Bryan. J., & P. London, 1970, Altruistic behavior by children. Psychological Bulletin, 73(3), 200-211
London, P., 1972, The end of ideology in behavior modification. The American Psychologist, 27(10), 913-920
Rotenberg, M., London, P. & L. Cooper, 1976, Achievement motivation, socialization, and hypnotic susceptibility among youths from four Israeli subcultures. Journal of Youth and Adolescence, 5(1), 89-100
•	London, P., & N. Frank, 1987, Jewish Identity and Jewish Schooling, Journal of Jewish Communal Affairs, 64: 4-13
Omer, H., & P. London, 1988, Metamorphosis in psychotherapy: End of the systems era. Psychotherapy, 25(2), 171-184
Omer, H., & London, P., 1989, Signal and noise in psychotherapy:  The role and control of nonspecific factors. British Journal of Psychiatry, 155, 239-245
הערות שוליים

↑  Perry London, 1950, Land and its Relation to Happiness. The American Jouranl of Economics and Sociology, 10(1), 45-50. https://www.jstor.org/stable/3483435.
| --- | --- |
בקרת זהויות :  NLI: 987007299894705171  BIBSYS: 90213262  CiNii: DA00882453  ISNI: 0000 0001 1750 8079  LCCN: n50044339  NTA: 072223294  RERO: 02-A003529667  SUDOC: 260569828  S2AuthorId: 115151774  VIAF: 22675817   WorldCat (עם VIAF): 22675817 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרי לונדון".
טום שטארקה

טום פטר שטארקה (בגרמנית: Tom Peter Starke; נולד ב-18 במרץ 1981 בפרייטאל שבגרמניה המזרחית) הוא כדורגלן עבר גרמני ששיחק בעמדת השוער.
קריירת מועדונים

שטארקה שיחק במועדוני הנוער של שטאל פרייטאל ודינמו דרזדן. לאחר מכן, השתייך שטארקה לבאייר לברקוזן בין השנים 1999-2006, אך שיחק בעיקר בקבוצת המילואים, והושאל להמבורג לתקופות קצרות. בשנת 2006 עבר לפאדרבורן 07 ותפס בה מקום של קבע בהרכב, ובהמשך גם בדיסבורג ובהופנהיים, בהן היה שחקן הרכב קבוע. בשנת 2012 עבר לבאיירן מינכן ומתפקד בעיקר כשוער מחליף, וממעט לשחק. הופעתו הראשונה במדי באיירן מינכן בבונדסליגה התרחשה במרץ 2013, נגד הופנהיים, קבוצתו לשעבר. בהופעה אחרת שלו, הדף שטארקה פנדל של טימי סימונס עם ראשו במשחק מול נירנברג. בשלהי עונת 2016/17 קיבל שטארקה את המקום בהרכב באיירן מינכן, לאחר פציעותיהם של שני השוערים הבכירים מנואל נוייר וסוון אולרייך. במשחק הליגה של באיירן מינכן מול דרמשטאדט 98 הציג שטארקה יכולת טובה כששמר על שער נקי והדף פנדל מרגליו של חמיט אלטינטופ. לאחר מכן ערך שתי הופעות נוספות, כאשר האחרונה בהן הייתה בניצחון 4-1 על פרייבורג במחזור האחרון של העונה. שטארקה פרש מכדרוגל בתום עונה זו, על אף שהוצע לו על ידי באיירן מינכן להאריך את החוזה בשנה נוספת. לשטארקה 13 תארים במדי באיירן מינכן, על אף שעמד בשער הקבוצה עשר פעמים בלבד בכל המפעלים בחמש עונותיו בקבוצה.
בספטמבר 2017, מספר חודשים לאחר פרישתו של שטארקה, נפצע השוער הראשי של באיירן מינכן מנואל נוייר, והושבת לתקופה של מספר חודשים. עקב מצוקת השוערים שנוצרה בגין פציעתו של נוייר, שטארקה נענה להצעה של באיירן מינכן לחזור מפרישתו ולהצטרף לקבוצה כשוער שני בהייררכיה לאחר סוון אולרייך. שטארקה עמד בשער בעונה זו פעמיים, וזכה עם הקבוצה באליפות.
נבחרת לאומית

שטארקה השתייך לסגל של נבחרת גרמניה עד גיל 21 וצבר 12 הופעות, אך מעולם לא השתייך לסגל הנבחרת הבוגרת.
תארים

אליפות גרמניה (6): 2012/13, 2013/14, 2014/15, 2015/16, 2016/17, 2017/18
הגביע הגרמני (3): 2012/13, 2013/14, 2015/16
ליגת האלופות: 2013
הסופר קאפ האירופי: 2013
אליפות העולם לקבוצות כדורגל 2013
הסופר קאפ הגרמני (2): 2012, 2016
JLI

לוגו JLI
JLI - מכון רוהר ללימודי יהדות (באנגלית The Rohr Jewish Learning Institute) הוא סַפַּק של קורסים ולימודי תוכן יהודיים בנושאים שונים בתולדות ישראל, משפט עברי, אתיקה, פילוסופיה וספרות תורנית.
JLI היא חברת בת של המרכז לענייני חינוך, והיא אחת מזרועות החינוך והלימוד למבוגרים של תנועת חב"ד ליובאוויטש.
מאז סתיו 2010, JLI היא ספקית של חינוך יהודי למבוגרים באמצעות תוכנית המלגות של קרן קהלת.
בשנת 2014 היו 117,500 אנשים רשומים ב- JLI, מה שהופך אותה לרשת החינוך היהודית הגדולה ביותר בעולם. על פי הצהרתה, משימתה היא להפוך את תורתו, ערכיו ומסורתו של העם היהודי לנגישים ומשמעותיים ליהודים, ללא קשר לרקע שלהם או להשתייכותם הדתית. חומרי הלימודים של JLI בנויים על בסיס מודל של הוראת תורת ישראל המסורתית במסגרת אקדמית עכשווית. מטה הארגון ממוקם באזור קראון הייטס בברוקלין, ניו יורק.
הצהרת משימה

המשימה של JLI היא להפוך את תורתו, ערכיו ומסורתו של העם היהודי לנגישים ומשמעותיים לכל יהודי, ללא קשר לרקע או השתייכות שלו או שלה. JLI מעורר השראה ללמידה יהודית ברחבי העולם ומשפיע על החיים היהודיים ועל הקהילה באמצעות לימוד תורת ישראל.
JLI יצרה רשת עולמית של תלמידים מלאי ידע, וחוויה יהודית. הקורסים מתייחסים לאופני למידה מגוונים וסוגי אינטליגנציות מרובות, ומטפחים צמיחה אישית וחברתית על ידי הקניית ערכים יהודיים. הקורסים נכתבים עם דרכי הוראה המבוססות על מחקרים, ונועדו להיות רלוונטיים עבור האדם המודרני. הקורסים כוללים ספרי לימוד, מצגות שקופיות, משחקים, תרגילי למידה וסרטונים.
הארגון מפתח תוכניות לימודים לגברים, לנשים, סטודנטים, בני נוער וקשישים.
היסטוריה

JLI נוסד בשנת 1999 על ידי הרב אפרים מינץ. הקורס הראשון, "מיסטיקה היהודית", נוסה באופן ראשוני בחמישה עשר מרכזי חב"ד. המכון התרחב לאחר מכן עם צמיחה מבוקרת והציג את תוכנית הלימודים בין 15 ל -20 ערים חדשות בשנה עד 2005 אז נוספו ארבעים ערים חדשות. מאז הקמתה, מעל 260,000 סטודנטים השתתפו בקורסים עם הרשמה של 12,000 - 16,000 תלמידים בכל סמסטר. נכון לשנת 2013, פיתחה ארבעים ושלושה קורסים של שישה שבועות, שהפופולריים שבהם היו בנושאים של המחשבה, החוק והמיסטיקה היהודית.
בשנת 2005, חומר JLI תורגמו לראשונה לשפה זרה, ספרדית, על מנת לשרת את הקהילות היהודיות של מרכז ודרום אמריקה. בשנת 2011, פותחה תוכנית הלימודים בעברית ונלמדה בעשר ערים בישראל. בישראל ישנם 30 מקומות, כמו גם שיעורים בעברית ברחבי העולם, בקהילות עם ריכוזים גדולים של ישראלים בצפון אמריקה. חטיבת השפה הרוסית נוספה בשנת 2012 ומונה חמישים סניפים ברחבי ברית המועצות לשעבר. חומרי הלימוד של JLI פותחו בגרמנית באותה שנה, ונלמדים בחמש ערים בגרמניה. נכון לשנת 2013, 382 סניפים ב -24 מדינות בעולם, ושלושים ואחת ממדינות ארצות הברית. בשנת 2005 השיקה את חטיבת Torah Studies (ראו להלן), אשר פעילה בכמעט 250 קהילות ברחבי העולם.
קורסים

על ידי רשת של סניפים מקומיים של הארגון, מציעים JLI קורסים שונים לקהילות היהודיות ברחבי תבל. הקורסים עיקריים של הארגון (קורסי הדגל) מורכבים משישה מפגשים שבועיים, בני שעה וחצי, כאשר כל יחידת לימוד נלמדת בו זמנית בכל הסניפים.
קורסים ספציפיים מוסמכים להציע נקודות זיכוי של לימודי המשך של לשכת עורכי הדין, ועבור השתלמות בלימודי רפואה.

JLI הוזמן על ידי משפחתו של ראש הממשלה לשעבר יצחק שמיר, לפתח סדרה של שיעורים חינוכיים עבור שעות הצהרים של עובדי משרדי החברה בישראל.
מחלקות

בנוסף לקורסי המרכזיים, מציע הארגון תוכניות לימודים שונות עבור הסוגים השונים של הקהילות היהודיות:
מחלקות > Torah Studies

מחלקה זו מפתחת שיעורים שבועיים הנלמדים בכל ימות השנה על פי סדר פרשיות השבוע המקבילות לאלו הנקראות בבתי הכנסת בכל שבת.

סדרה זו מיועדת עבור תלמידים המבקשים לימוד תורני מתמשך. השיעורים מתמקדים בנושאים רלוונטיים מחיי היום יום, כגון צמיחה והתקדמות אישית, אתיקה עסקית, אחריות חברתית, יחסים בין-אישיים.
מחלקות > בני נוער

מטרת הקורסים עבור בני הנוער, היא להפוך את מסורת ישראל לרלוונטית ומשמעותית עבורם, וליצור דור חדש של מנהיגות יהודית. הנוער עוסקים בשורה של קורסים מקיפים בנושאים שהם בחורים, ומספקים מקום בטוח לדיון בנושאים כגון התאבדות, אתיקה וערכים אישיים, אנטישמיות, תכלית בחיים, יחסים, אמונה והגיון, צדק חברתי, מנהיגות, וישראל. כמה בני נוער מכל סניף המפגינים תכונות מנהיגות מוזמנים להצטרף לתוכנית ההתמחות הבינלאומית של JLI Teens. תפקידם של המתמחים כולל השתתפות בשיחות ועידה משותפות לשיתוף רעיונות, מתן משוב והצעות מוקדמות למפתחי הקורס, וכן השתתפות בתחרויות ובפעילויות מיוחדות. התוכנית מוצעת בשבעים ערים ברחבי ארצות הברית, קנדה, דרום אמריקה, רוסיה, דרום אפריקה, סין, אירופה וישראל.
מחלקות > Sinai Scholars

תוכנית מלגות משולבת לסטודנטים בקמפוסים, הכוללים לימוד תורה, פעילויות חברתיות והזדמנויות קשרים. תבנית הלימודים בת שמונה החלקים עוסקת בחלקים החיוניים ביהדות, ומציגה את התלמידים למשמעות העכשווית של החיים היהודיים. הסטודנטים מגישים מאמר אקדמי על המחשבה היהודית, ומעורבים באירועי קהילה וחג. התוכנית נוצרה בשיתוף פעולה של ארגון "חב"ד בקמפוס" ומוצעת במעל מאה אוניברסיטאות.
התוכנית נותנת חסות לסימפוזיון השנתי של סטודנטים וחוקרים. קבוצה נבחרת של סטודנטים מכל רחבי המדינה מציגים מאמרים על הרלוונטיות המודרנית של רעיונות ואמונות יהודיים מרכזיים, למחבר המאמר הזוכה מוענק פרס כספי. בסימפוזיון התלמידים נפגשים עם חוקרים יהודים בקהילה האקדמית ומתחברים עם עמיתים מקמפוסים אחרים.
מחלקות > Rosh Chodesh Society

המחלקה ללימוד הנשים, (עמותת ראש חודש), מבקשת להעצים את הנשים היהודיות להתחבר למורשתן היהודית, ולהעניק השראה למשפחותיהם ולקהילותיהם. על ידי רשת בינלאומית של מלומדות יהודיות, מנהיגות ומחנכות מעניקה לחברות בארגון באמצעות תוכניות תרבותיות וחברתיות חודשיות. התוכנית הוקמה בשנת 2009 לזכרה של רבקה הולצברג, אשר יחד עם בעלה, הרב גבריאל הולצברג, שליחי חב"ד בהודו נרצחו בפיגוע במומביי, הודו. קורס הבכורה של התוכנית, 'אוהל רבקה', היה סדרה של שבעה חלקים של לימוד מבוסס טקסט, של שלוש המצוות שהופנו במיוחד לנשים היהודיות. ל- RCS יש חברות ב-150 קהילות ברחבי העולם.
מחלקות > תורה קפה

אתר וידאו, "תורה קפה", בו היא מציעה הרצאות, סדנאות והשראה מתוך הספרים והקורסים ש הארגון. הסרטונים עוסקים במגוון רחב של נושאים, כולל לימוד אקדמי של תורה, שפה, ספרות יהודית, היסטוריה יהודית, ביוגרפיות של אישים יהודיים, מוזיקה ומוזיקה יהודית.
מחלקות > National Jewish Retreat

JLI נותנת חסות לריטריט של שישה ימים, הריטריט הלאומי היהודי. הכולל הרצאות וסדנאות אינטראקטיביות על החיים היהודיים, המשפט, ההיסטוריה, התרבות והמסורת, בהובלת חוקרים ומומחים בתחומי הלימוד השונים. האירוע השנתי מתארחת מדי קיץ במלון ומטרתו להעסיק את המוח ולרענן את הרוח, ומספק מנות גורמה כשרות ובידור.
חוקרים ומומחים שהשתתפו בעבר:
השופט, ג'ורג' אלן, מאונט ורנון, וירג'יניה
שחר עזני, ניו יורק, מדינת ניו יורק
הווארד בהר, סיאטל, וושינגטון
הרב ברל בל, מונטריאול, קוויבק
הרב בנימין בלך, ניו יורק, ניו יורק
ריצ'רד בלומנטל, הרטפורד, קונטיקט
הרב משה בריסקי, עמק קונג'ו, קליפורניה
ד"ר אריקה בראון, סילבר ספרינג, מרילנד
ג'ואן קאראס, פאלם סיטי, פלורידה
אברהם כהן, אורנית, ישראל
הרב אשר קריספ, פילדלפיה, פנסילבניה
שרה אסתר קריספ, פילדלפיה, פנסילבניה
גרג דוסון, אורלנדו, פלורידה
ד"ר דניאל אייזנברג, פילדלפיה, פנסילבניה
הרב דוד אליעזרי, יורבה לינדה, קליפורניה
סם פרימן, ניו יורק, ארצות הברית
הרב צבי פרימן, טורונטו, אונטריו, קנדה
הרב מאניס פרידמן, סיינט פול, מינסוטה
ד"ר דוד גלרנטר, ניו הייבן, קונטיקט
ברוק גולדשטיין, ניו יורק, ניו יורק
ברדלי גורדון, וושינגטון, ד.
הרב דב גרינברג, פאלו אלטו, קליפורניה
ד"ר ג'ון גרינברג, פאראמוס, ניו ג'רזי
ד"ר מרים גרוס, ניו יורק, ניו יורק
הרב אליעזר גורקוב, לונדון, אונטריו
ד"ר ג'פרי ס. גרוק, ניו יורק, ניו יורק
ד"ר גיל הלב, אטלנטה, ג'ורג'יה
ד"ר מרים אייזקס, וושינגטון
שינדי ג'יקובסון, ברוקלין, ניו יורק
הרב סימון ג'יקובסון, ברוקלין, ניו יורק
הרב יוסף יצחק ג'יקובסון, ברוקלין, ניו יורק
אלטי קרפר, ניו יורק, ניו יורק
הרב ברוך קפלן, ירושלים, ישראל
לבנה קירשנבאום, ניו יורק, ניו יורק
הרב ד"ר שמואל קלצקין, דייטון, אוהיו
ד"ר יוג'ין קנטרוביץ', שיקגו, אילינוי
הרב משה קוטלרסקי, ברוקלין, ניו יורק
הרב יהודה קרינסקי, ברוקלין, ניו יורק
ויליאם קריסטול, וושינגטון
הרב ישראל מאיר לאו, תל אביב, ישראל
הרשל לזרוב, בולטימור, מרילנד
נתן לוין, וושינגטון
הסנטור ג'ו ליברמן, ניו הייבן, קונטיקט
חנה ליפסקר, בל הארבור, פלורידה
הרב שלום ליפסקר, בל הרבור, פלורידה
מרים ליפקייר, אטלנטה, גאורגיה
ד"ר דוד לוצ'ינס, ניו יורק, ניו יורק
שרי מנדל, תקוע, ישראל
הרב ניסן מנגל, ברוקלין, ניו יורק
ד"ר דיאן מדבד, סיאטל, וושינגטון
מארק מלמן, וושינגטון, ד.
הלן נאש, ניו יורק, ניו יורק
דוד נסנוף, סטאוקט, ניו יורק
הרב משה ניו, מונטריאול, קוויבק
יהושע נובמבר, מוריסטאון, ניו ג'רזי
ד"ר יהודה פרל, לוס אנג'לס, קליפורניה
ד"ר אלכסנדר פולטוראק, סופרן, ניו יורק
דניס פראגר, גלנדייל, קליפורניה
הרב ד"ר אדוארד רייכמן, וודמיר, ניו יורק
הרב יונה רייס, ריוורדייל, ניו יורק
מולי רזניק, ניו יורק, ניו יורק
ג'ורג' רוהר, ניו יורק, ניו יורק
אלי רוזנבאום, וושינגטון
ד"ר ג'ונתן סרנה, ניוטון, מסצ'וסטס
הרב לייב שפירא, מיאמי ביץ', פלורידה
ד"ר לורנס שיפמן, ניו יורק, ניו יורק
הרב ד"ר יעקב עמנואל שוחט
הרב יצחק שוחט, לונדון, אנגליה
ד"ר סטיבן סרבין, קולומביה, דרום קרוליינה
ד"ר חנה זילברשטיין, איתקה, ניו יורק
הרב יוסף שוסטרמן, לוס אנג'לס, קליפורניה
רבקה סלונים, בינגהמטון, ניו יורק
הרב שיס טאוב, פיטסבורג, פנסילבניה
שימונה צוקרניק, ברוקלין, ניו יורק
שמעון וורונקר, ברוקלין, ניו יורק
הרב צבי צבי וינרב, ניו יורק, ניו יורק
הרב אריה ויינשטיין, ניוטון, פנסילבניה
גבריאל וילנסקי, סן דייגו, קליפורניה
ד"ר ברנד וולשלאגר, אוונטורה, פלורידה
בשנת 2013, השיקה את הכנס השנתי של המוסר והאתיקה היהודית, שבו מתקיימים דיונים אינטראקטיביים בין רופאים ומומחי אתיקה רפואית.
מחלקות > The Land and The Spirit

כתגובה לדרישה ארצית של סטודנטים שהשתתפו בקורס בסתיו 2007 על הארץ, השיקה JLI לראשונה במרץ 2008 את ה"חוויה הישראלית". הסיור הדו-שנתי מציג מבט מבפנים על ישראל. בנוסף לביקור באתרים היסטוריים ודתיים, נפגשים המשתתפים עם פוליטיקאים ומקבלי החלטות ישראלים, מלומדים ותושבים מקומיים. המשתתפים מביאים מסרים של תמיכה מקהילות התפוצות לכוחות צה"ל ולמשפחות נפגעי טרור. 2,500 יהודים מהתפוצות הצטרפו לתוכנית.

בתוכנית השתתפו ונאמו הרבנים הראשיים שלמה משה עמאר, ישראל מאיר לאו ויונה מצגר; חברי הכנסת ודמויות הממשלה, בנימין נתניהו, בני בגין, יולי אדלשטיין, צחי הנגבי, יואל חסון, נשיא המדינה ראובן ריבלין, נתן שרנסקי ואפרים הלוי; רבנים, פרופסורים, עיתונאים וחוקרים, כולל הרבנים עדין שטיינזלץ, שמואל רבינוביץ, ד"ר איתן אלירם, פרופ' דניאל הרשקוביץ, רונה רמון ושמואל אליהו.
מחלקות > מכון שמואל

מכון המחקר על שם סמי רוהר, בחסות מכון רוהר ללימודי יהדות, מלשרת עשרות שלוחים ברחבי העולם, בחקר מעמיק של מאמרים מלאים, הכוללים רקע יסודי ומקורות מקיפים המכסים כמעט כל נושא בתורה.
מחלקות > סרטים תיעודיים

JLI הפיק את הסרט "מעפר קומי", (באנגלית: With my Whole Broken Heart) סרט תיעודי על הורים שחייהם של ילדיהם נגדעו על ידי הטרור.
הכשרת מרצים

האקדמיה של JLI מספקת הכשרה שוטפת למדריכים המסונפים אליה בפדגוגיה ובלימוד מעמיק של נושאים הקשורים לתוכן הלימודים. האקדמיה מארגנת כנס שנתי, ובינר לסירוגין, פודקאסטים, הדרכה אינטראקטיבית והזדמנויות אימון אחד לאחד. האקדמיה של JLI משמשת גם כפורום לדיון בין צוות פיתוח תוכניות הלימודים לבין שותפיה. האקדמיה פועלת בתור אוזן קשבת עבור מדריכים, ומספקת הדרכה. כנס JLI מוקדש לשיתוף טיפים ורעיונות לחינוך מבוגרים, לימוד דרכים חדשות להרחבה ושיפור של יותר מ -350 סניפי JLI ברחבי העולם. הכנס כולל מומחים ידועים, ביניהם הרב איתמר גינזברג, ד"ר ישי פלקוביץ, מרצה לשיווק ישיר, אלן רוזנספן, מיכאל ברנדווין, פרופסור יונתן סרנה, הרב ברל בל והרב יוסף יצחק ג'יקובסון.
קרן קהלת

מאז סתיו 2010, JLI היא ספקית של חינוך יהודי למבוגרים באמצעות תוכנית המלגות של קרן קהלת, התוכנית כוללת חוויית לימוד יהודית דו-שנתית להורים של תלמידי בתי ספר יהודיים במדינות ארצות הברית. המשתתפים לומדים טקסטים יהודיים, בקורסים או בלימוד יחידני, משתתפים באירועי למידה קהילתיים, ולימוד משפחתי. ומקבלים את שכר הלימוד עבור בתי הספר של ילדיהם במימון מענק קרן קהלת ושותפיה הפיננסיים. הקורסים נבנים על ידי JLI והמרכז של ישיבה יוניברסיטי לעתיד יהודי.
הערות שוליים

↑  Chabad offers Torah studies course, beginning Oct. 26, St. Louis Jewish Light (באנגלית)
↑  מתוך האתר (באנגלית).
↑  מתוך האתר בעברית.
↑  Torah Cafe - Jewish Inspiration. Anytime. Anywhere., www.torahcafe.com
| --- | --- |
בקרת זהויות :  NLI: 987007603413705171
מרטון פולפ

מרטון פולפ (בהונגרית: Fülöp Márton;‏ 3 במאי 1983–12 בנובמבר 2015) היה כדורגלן הונגרי ששיחק בעמדת השוער.
קריירה > קיירת מועדונים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פולפ חתם בטוטנהאם בקיץ 2004 לאחר שהגיע ממ.ט.ק. הונגריה בסכום לא ידוע. בעונת 2004-2005 הוא שיחק בהשאלה בקבוצת צ'סטרפילד 7 משחקים, הוא הוחזר לטוטנהאם להיות מחליפו של ראדק צ'רני בעקבות פציעתו של השוער הראשון פול רובינסון. בעונת 2005-2006, הוא שיחק 13 משחקים בשביל קובנטרי סיטי, מתוכם שמר על שער נקי 5 משחקים. הוא לא ערך הופעה בפרמייר ליג במדי טוטנהאם כיוון שמרבית הזמן הושאל לקבוצות אנגליות שונות. גם לאחר מעברו לסנדרלנד הושאל לשתי קבוצות שונות.
קריירה > נבחרת

פולפ ערך הופעת בכורה שלו במדי נבחרת הונגריה, כאשר נכנס במחצית המשחק בין הונגריה לצרפת ושמר על נקי במהלך המשחק, למרות שהונגריה הפסידה 2-1. בסה"כ צבר פולפ 23 הופעות במדי נבחרת הונגריה. לזכותו של פולפ גם 11 הופעות במדי בנבחרת הונגריה עד גיל 21.
חיים אישיים

בשנת 2013 הודיע פולפ שהוא לוקח הפסקה מכדורגל עקב גידול ממאיר שהוסר מזרועו. ב-12 בנובמבר 2015 נפטר פולפ והוא בן 32.
יחסי ונואטו–סין

| יחסי ונואטו–סין |
| --- | --- |
ונואטו: הרפובליקה העממית של סין


ונואטו: סין
שטח (בקילומטר רבוע)
12,189: 9,596,967.75
אוכלוסייה
330,856: 1,417,968,458
תמ"ג (במיליוני דולרים)
1,126: 17,794,782
תמ"ג לנפש (בדולרים)
3,404: 12,549
משטר
רפובליקה: רפובליקה עממית

הרפובליקה של ונואטו והרפובליקה העממית של סין החלו לקיים יחסים דיפלומטיים רשמיים ב-26 במרץ 1982. סין הקימה שגרירות בוונואטו בשנת 1989, ואילו ונואטו הקימה קונסוליה בסין בשנת 1999. קונסוליה זו הפכה לשגרירות בשנת 2005. שגריר סין הנוכחי בוונואטו הוא ליו קוואן. השגריר הנוכחי של ונואטו בסין הוא שר האוצר לשעבר וילי ג'ימי. היחסים שבין המדינות נחשבים למשגשגים מאוד.
יחסים כלכליים

בשנת 2006 חתמה ונואטו על הסכם לשיתוף פעולה כלכלי עם סין, שלפיו סין אמורה לסייע להתפתחות הכלכלית של ונואטו ולהסיר מכסים על היבוא מהמדינה. סין גם הוסיפה את ונואטו לרשימת יעדי התיירות המאושרים לתיירים סינים. שר הסחר של ונואטו, ג'יימס בול, אמר כי מדינתו ביקשה גם את הסיוע של סין באספקת מכונות להקמת מפעל לייצור דלק ביולוגי.
בשנת 2002 שווי הסחר הדו -צדדי של המדינות היה 1.294 מיליון יורו, מתוכם קצת יותר ממיליון אירו שיובאו על ידי ונואטו מסין, ויותר מ-200 אלף אירו שיובאו על ידי סין מוונואטו. ונואטו מייבאת בגדים, נעליים, טקסטיל, תרופות, מזון ומוצרים תעשייתיים קלים, ואילו סין מייבאת צמחים, כפתורים ומוצרים חקלאיים. נכון לשנת 2018, ונואטו חייבת לסין כ-220 מיליון דולר.
יחסים צבאיים

על פי דיווחים של "פיירפקס מדיה", ונואטו וסין מנהלות משא ומתן על מנת לאפשר לסין לפתוח בסיס צבאי קבוע בשטח ונואטו. משרד החוץ הסיני ושר החוץ של ונואטו ראלף רגנוונו, דחו את הדיווח. בשנת 2017 תרמה סין לוונואטו 14 כלי רכב צבאיים.
יחסי תרבות וחינוך

ביולי 2002 הופיעה להקת האקרובטיקה של מחוז חביי בוונואטו. להקת התזמורת האקרובטית והעממית הסינית הופיעה במדינה ביוני 2007. הטלוויזיה המרכזית של סין משדרת בוונואטו מאז 2005. הרדיו הבינלאומי של סין זמין בוונואטו מאז 2007. מאז 1995 סיפקה סין מלגות לסטודנטים ונואטים ללימודים בסין. בשנת 2008 תשעה סטודנטים ונואטים קיבלו מלגות. החל מאותה השנה היו בוונואטו שני מורים לסינית שנשלחו על ידי סין.
יחסים עם טייוואן

בשנים 1982–2004 הכירה ונואטו ברפובליקה העממית של סין. בנובמבר 2004 כוננה ממשלת ונואטו בראשותו של סרז' ווהור יחסים דיפלומטיים עם הרפובליקה הסינית (טאיוואן). ממשלה זו נפלה בהצבעת אי אמון בחודש שלאחר מכן. לאחר מכן היחסים עם הרפובליקה העממית הסינית חזרו למוטב.
התפתחויות אחרונות

ביולי 2019 גורשו שישה אזרחים סינים (חלקם עם דרכונים ונואטים) לסין באשמת הונאה באינטרנט. האירוע עורר גינוי בינלאומי מכיוון שלא ניתנה לאנשים אפשרות להופיע בפני בית משפט והוחזקו ימים ללא במעצר. בנובמבר 2019 העיתונאי דן מקגארי שהתגורר מחוץ לוונואטו (מן העיתון הוונואטי "דיילי פוסט"), לא הורשה לחזור למדינה לאחר שהואשם על ידי ראש הממשלה שרלוט סלוואי בדיווח שלילי על קשרי ונואטו עם סין.
מאווריק (קומיקס)

.
| --- | --- |

כריסטופר נורד כסוכן אפס, כפי שהופיע על עטיפת החוברת Weapon X Vol.2 #3 מינואר 2003. אמנות מאת ג'ורג'ס ג'ינטי
 סוג:  נבל-על
 הוצאה לאור:  מארוול קומיקס
 הופעה ראשונה:  X-Men Vol.2 #5 (פברואר 1992)
 יוצרים:  ג'ים לי
 גילום הדמות:  דניאל הני ("אקס-מן המקור: וולברין")
 מידע
 שם אמיתי:  כריסטוף "כריסטופר" נורד
 כינויים:  סוכן אפס, דייוויד נורת'
 סטטוס:  פעיל
 מקום לידה:  גרמניה המזרחית 
 מקצוע:  שכיר חרב, סוכן ממשלתי, לוחם חופש
 כוחות:  ללא כוחות על, בעבר: מניפולציה קינטית, ירי מטחים אנרגיה קינטית, ריפוי עצמי
 חבר לשעבר בקבוצה:  נשק אקס צוות אקס CIA תא שש שומר ראש של אלדו פררו סוכן של ארתור ברינגטון
 אזרחות:  גרמניה 
 דמויות קשורות
 משפחה:  אנדריאס נורד (אח, מת) ג'ינטה לוסיה בארסליני (אשה, מתה)
 
מאווריק (באנגלית: Maverick) הוא דמות בדיונית של נבל-על מוטאנט שהופיעה בחוברות הקומיקס וולברין ביקום מארוול קומיקס. הדמות הופיעה לראשונה בחוברת X-Men Vol.2 #5 מפברואר 1992 ונוצרה על ידי הכותב והמאייר ג'ים לי.
מאווריק הוא האלטר-אגו של כריסטוף "כריסטופר" נורד, מוטאנט גרמני בעל יכולת ספיגת אנרגיה קינטית. נורד היה חבר בתוכנית נשק אקס לזמן רב, ומזוהה עימה. כמאווריק, נורד לבש שריון זהוב מיוחד, בעוד כסוכן אפס לבש חליפת ויברניום. כוחותיו של מאווריק הופשטו ממנו באירועי בית אם, אך גם ללא כוחותיו הוא נחשב ליריב שקול.
את דמותו של סוכן אפס בסרט הלייב אקשן "אקס-מן המקור: וולברין" מגלם השחקן דניאל הני.
ביוגרפיה בדיונית > התחלת חייו, תא שש, נשק אקס

כריסטוף נורד נולד במזרח גרמניה, ונרמז שלהוריו היה קשר עם המשטר הנאצי. נורד האידיאליסט נלחם נגד השלטון הקומוניסטי בימי המלחמה הקרה, והצטרף לצוות מבצעים מיוחדים אשר פעל בעיקר בגרמניה המערבית, בשם "תא שש". בשליחות באיטליה, נורד נפצע על ידי מתנקש. בעודו מחלים, הוא פגש אחות ממוצא איטלקי בשם ג'ינטה, והשניים התחתנו. במהלך השנים, סוכני תא שש נהרגו זה אחר זה למעט נורד, שהבין כי ג'ינטה היא מרגלת. הוא איים להרוג אותה אם היא לא תגלה לו עבור מי היא עובדת. ג'ינטה טענה בפניו שאין לו אומץ לירות באשה חסרת הגנה ותקפה אותו עם סכין, מה שגרם לו לירות בה באקט של הגנה עצמית. נורד ההרוס החל לפתח פרנויה, והחל לא לבטוח באנשים ובנשים בפרט.
נורד, המונע בידי הבגידה, הפך לאחד מהסוכנים היעילים בגרמניה. בשנות השישים של המאה ה-20, ה-CIA שם לב לפעולותיו והציע לו מקום בצוות אקס. הוא שינה את שמו לדייוויד נורת', זיכרונו שונה והוא קיבל יכולת ריפוי מה-DNA של עמיתו לצוות, וולברין. הצוות של נורד היה מורכב מוולברין, סייברטות' ומג'ון ריית'. בשליחות במזרח גרמניה, וולברין וסייברטות' נפצעו קשה, בניגוד לחוקי הצוות, נורד ניסה לחלץ את שניהם והרג את אחיו. בעקבות כך, וולברין שם עין על נורד.
במשימה נוספת, הצוות התעמת עם אומגה רד בברלין. הם הצליחו לגנוב מסנתז קרבונדיום, שהיה חשוב לממשלה הרוסית כדי לשלוט בפרומונים. בכאוס שנוצר, סייברטות' המבוהל הרג בטעות סוכנת CIA. הצוות נמלט מהמקום, אם כי התקרית יצרה ריב בין וולברין לסייברטות'. ללא ידיעת שאר הצוות, וולברין שמר על המסנתז, אם כי ה-CIA חשדו בנורד. במהלך שנות ה-70, צוות אקס פורק ונורד נלקח לניסויים בתוכנית נשק אקס. הוא ברח כאשר וולברין השתולל בהזרקת האדמנטיום, איבד את כוחותיו והפך לשכיר חרב בשם "מאווריק".
ביוגרפיה בדיונית > שכיר חרב

זמן רב חלף, ונורד רכש מוניטין כאחד משכירי החרב הטובים ביותר בכל הזמנים. ללא כוחותיו, הוא נאלץ להיעזר בטכנולוגיה משוכללת. הוא עבד עבור סוכנויות פרטיות ומפלגות ממשלתיות כאחד, ובמיוחד עבור ארתור ברינגטון - האיש שהביא את נורד לנשק אקס. כאשר אומגה רד תפס את וולברין ועוד כמה מחברי האקס-מן בברלין, ארתור ברינגטון שלח את נורד לאתר את מסנתז הקרבונדיום. נורד שחרר את האקס-מן הכלואים, ועקב אחרי אומגה רד עד למקום מחבואו של סייברטות'. נורד סייע לאקס-מן בקרב נגד אומגה רד, תאומי פנריס ומאטסו טסוראיאבה, והרג את אברהם קורנליוס.
ברינגטון שכר אותו לגנוב את הפרוטוקולים של אקסבייר, המכילים את היתרונות והחולשות של מוטאנטים שונים. נורד הרג את דוקטור אלכסנדר רייקינג, ובקרב עם וורהוק, הפרוטוקולים כנראה הושמדו. ממשלת ארצות הברית שוכרת את נורד להגן על אלדו פררו, וזאת לאחר מותו הפתאומי של מסטודון. מתגלה כי פררו היה אחראי ליצירת הזכרונות השתולים במוחות צוות אקס, ובעקבות כך, מאווריק וצוות אקס לשעבר החלו לצוד את פררו עד מותו. הוא מנסה לסייע לאקס-מן להביס את סייברטות', וכך שיקומו הופך לבלתי אפשרי.